SET เปิดบ่ายแรงขายเดือด! ดาวฯฟิวเจอร์-เอเชียดิ่งแรง ฉุดหุ้นรูด 24 จุด
SET เปิดบ่ายแรงขายเดือด! ดาวฯฟิวเจอร์-เอเชียดิ่งแรง ฉุดหุ้นรูด 24 จุด
SET เปิดบ่ายแรงขายเดือด! ดาวฯฟิวเจอร์-เอเชียดิ่งแรง ฉุดหุ้นรูด 24 จุด
11 มิ.ย. 2563

ผู้สื่อข่าวรายงานว่า ดัชนีตลาดหุ้นไทยเปิดตลาดภาคบ่ายปรับตัวลดลงอย่างหนัก ล่าสุด ณ เวลา 14.33 น. อยู่ที่ระดับ  1,394.25 จุด ปรับตัวลดลง 24.52 จุด หรือ  1.73% ด้วยมูลค่าการซื้อขาย 4.45 หมื่นล้านบาท
โดยดัชนีตลาดหุ้นไทยปรับตัวลดลงอย่างหนัก ในภาคบ่ายหลังจากดัชนีดาวโจนส์ล่วงหน้า (ดาวโจนส์ฟิวเจอร์) ปรับตัวลดลงไปถึง 580 จุด ซึ่งคาดว่าเกิดจากความกังวลที่คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) คาดการณ์ว่า เศรษฐกิจสหรัฐจะหดตัวลง 6.5% ในปีนี้ ก่อนที่จะดีดตัวขึ้น 5% ในปี 2564 และเฟดยังส่งสัญญาณคงอัตราดอกเบี้ยที่ระดับ 0.00-0.25% ไปจนถึงปี 2565
นอกจากนี้ตลาดหุ้นยุโรป และตลาดหุ้นเอเชียส่วนใหญ่อยู่ในแดนลบเช่นเดียวกัน
 
 